# StarCraft: Brood War

### от Уикипедия, свободната енциклопедия

Обложката на инсталационния диск на играта.

StarCraft: Brood War е разширение (expansion pack) за играта StarCraft на Blizzard Entertainment, пуснато през 1998 година.

## [редактиране] Обща информация

Внимание: Материалът по-долу разкрива сюжета на произведението!

Това разширение добавя по една нова кампания и по две нови единици за всяка раса, нови технологии за развиване в играта, нови декори за карти и нова музика. Кампаниите продължават историята от мястото, където първоначалният StarCraft свършва: Оувърмайндът е унищожен от пожертвалия се Тасадар, родната планета на Протосите Айюр е опустошена от Зерговете, а Кериган остава във своята зергска форма.

Първата от новите кампании включва Протосите и по-точно, Тъмните Храмовици (the Dark Templars), и по-голямата част от нея се развива на техния роден свят, Шакурас. Втората кампания проследява новопристигналите армии на Обединения земен директорат (the United Earth Directorate) под командването на Адмирал ДюГол, а главен герой на третата кампания (на Зерговете) е Кериган.

## [редактиране] Сюжет

Внимание: Материалът по-долу разкрива сюжета на произведението!

### [редактиране] Епизод IV

Това е кампанията на Протосите.

След саможертвата на Тасадар, Зерговете на Айюр изпадат в безредие, но все още са твърде многобройни. Протоските бежанци се изтеглят на Шакурас, родния свят на Тъмните Темплари, въпреки протестите на Алдарис, водачът на Конклава. Но зерговете успяват да ги последват и там. Протосите и Тъмните Темплари колебливо се съюзяват със зергските сили на Сара Кериган след като тя им обяснява, че вече е извън контрола на Оувърмайнда, но нов Оувърмайнд расте на вулканичния свят Чар. Кериган ги моли за тяхната помощ в унищожаването му преди да достигне зрялост. Протосите искат услугата да им бъде върната - два древни кристала, създадени със силите на тъмните и върховните темплари, трябва да бъдат открити, за да бъдат разгромени зерговете на Шакурас. Кристалите са открити и Оувърмайндът е осакатен, за да се забави развитието му. Докато траят битките, огромна флота на Тераните от далечния Обединен земен директорат се намесва, и Алдарис, обезпокоен от съюза им с Кралицата на Остриетата и доверието, оказано към нея от Тъмните Темплари, събира поддръжници и обявява война на Зератул и Тъмните Темплари. Преди да обяви защо е започнал възстанието, Кериган го убива и бива прокудена от Шакурас. Двата кристала, пропити със силата на двамата темплари са събрани във храм на Ксел'Нага на Шакурас. Двете енергии се сливат и унижават всички Зергове на планетата, спасявайки Протосите.

### [редактиране] Епизод V

Това е кампанията на Тераните.

Играчът се присъединява към Експедиционния флот на Обединения земен директорат, на който е възложено да подчини теранските светове в този сектор на галактиката, но властните им действия бързо ги превръщат и във врагове на различните фракции на Зерговете и Протосите. Първия техен враг който бива победен е Доминионът на Менгск, а по-късно те придобиват и телепатичен контрол над местните Зергове. Кериган убеждава Рейнър да спаси Менгск. Въпреки разногласията, породени от интригите на зергския шпионин Самир Дюран, който настройва адмирал ДюГол срещу неговия заместник, вицеадмирал Щуков, Експедиционният флот успява да залови и пороби новият Оувърмайнд, придобивайки контрол върху Зерговете.

### [редактиране] Епизод VI

Това е кампанията на Зерговете.

Контролът, придобит от огромната флота на UED над увеличаващ се брой Зергове, застрашава силно Кериган. Представяй себе си като жертва и UED като по-голям враг (и благуразумно използвайки заложници и заплахи), Кериган се сдобива с колебливото съдействие на разпръснатите сили на Тераните, Протосите и Тъмните Храмовици. Но след като силите на Директората биват отблъснати, тя се нахвърля срещу съюзниците си, съкрушавайки ги един по един. Оувърмайндът е убит от Тъмните Храмовици и Кериган постига пълен контрол над Зерговете. Накрая тя разгромява Протосите, Директората и Доминиона в една-единствена, епична битка, и става господстващата сила в сектора Копрулу. В тази кампания Дюран е съюзник на Кериган, въпреки че в тайната мисия "Тъмен произход" ("Dark Origins") е разкрито, че той е далеч по-голяма сила. Истинският му произход остава неизвестен, въпреки че е подозиран да е член на древната раса Ксел'Нага.

## [редактиране] Нови единици

Терани:

- Valkyrie ("Валкирия") – Въздушна единица, която може да изстрелва залп от 8 ракети, нанасящи разпръснати поражения на вражеските въздушни единици.
- Medic ("Медик")– Пехотна единица за поддръжка, способна да лекува всички биологични наземни единици (включително SCV-тата) и да ослепява вражески единици.

Зергове:

- Devourer ("Поглъщач") – Въздушна единица, развивана от муталиските, който изстрелва "киселинни спори".
- Lurker ("Потайник") – Наземна единица, която може да атакува само наземни единици и само когато е под земята (burrowed).

Протоси:

- Dark Templar ("Тъмен Храмовик") – Подобен на героя Тъмен Храмовик, но бяга по-бързо и два такива могат да се слеят, образувайки Тъмен Архонт.
- Dark Archon ("Тъмен Архонт")– Поддържаща единица, която притежава способността да зашеметява няколко биологични единици наведнъж (maelstrom), да осакатява или убива други подобни единици (feedback) и да подлага на "умствен контрол" (mind control) вражески единици.
- Corsair ("Корсар")– Въздушна единица, която нанася бързи, разпръснати щети на други въздушни единици и може да изстрелва "смущаваща мрежа" (disruption web), пречеща на наземните единици и сгради в засегната площ да атакуват.

## [редактиране] Външни препратки

- Официален сайт

Игри на Blizzard Entertainment
StarCraft | StarCraft | Brood War | SC: Ghost
Warcraft | Warcraft | WC2: Tides of Darkness | Beyond the Dark Portal | WC Adventures: Lord of the Clans | WC3: Reign of Chaos | The Frozen Throne | World of Warcraft | The Burning Crusade
Diablo | Diablo | Hellfire | Diablo II | Lord of Destruction
Други игри | Blackthorne | The Lost Vikings | Rock N' Roll Racing | The Death and Return of Superman

Взето от „http://bg.wikipedia.org../../../b/r/o/StarCraft%7E_Brood_War_dfb9.html“.

Категории: Компютърни игри

##### Views

- Статия
- Беседа
- Текуща версия

##### Търсене

##### На други езици

- Dansk
- English
- Español
- Français
- 한국어
- Nederlands
- Polski
- Português
- Русский
- Svenska
- 中文